Downloaded from YTS.MX
Official YIFY movies site: YTS.MX
‫הימורים הם חלק מהחיים.‬
‫אם הקריקט לא היה קיים,‬ ‫אנשים היו מהמרים על משהו אחר.‬
‫העסק שלנו משגשג בזכות זה שהוא לא חוקי.‬
‫אם הכול נעשה במזומן, הכסף חייב להיות שחור.‬
‫אנחנו הרעים, אנחנו לא גיבורים.‬
‫אני אוהב קריקט כמו כל אזרח הודי אחר.‬
‫המשחק הוא משחק יפהפה.‬
‫שירה בתנועה.‬
‫כשהתחלתי לעבוד כעיתונאי ספורט,‬
‫לא דמיינתי לרגע שאחשוף סוד כלשהו.‬
‫הקפטן ההודי מגיע לחצי מאה.‬
‫וזאת פסילה.‬
‫בעיני מיליוני האוהדים,‬ ‫השחקנים היו דמויות מופת.‬
‫הם היו אלים.‬
‫אבל בני האדם מועדים לטעויות.‬
‫כשהתחלתי לחקור לעומק,‬
‫גיליתי שבעצם,‬
‫המשחק היה שונה מאוד,‬
‫משחק מכוער מאוד.‬
‫קהילת הקריקט הוכתה הלם.‬
‫את פשוט כועסת מאוד.‬
‫את ממש מתעצבנת.‬
‫נפיץ ביותר.‬
‫אין לדעת מה יקרה עכשיו.‬
‫ההאשמות שנשמעו,‬
‫היו בלתי נתפסות.‬
‫- הוועד המנהל יעניש את השחקנים האשמים -‬
‫חשבנו על תוכנית שתפיל שחקני קריקט בפח,‬
‫באמצעות מצלמות נסתרות,‬ ‫כדי להוציא את האמת לאור.‬
‫בגידה. כאילו שתקעו לך סכין בגב.‬
‫וכעת, ישנם חששות רציניים.‬
‫האם הקריקט יצליח לשרוד?‬
‫- משחק מכור: שערוריית קריקט -‬
‫חבטה נפלאה.‬
‫חבטה נהדרת!‬
‫שנות התשעים היו השנים‬ ‫של כוכבי העל בקריקט ההודי.‬
‫הוא עשה זאת בצורה נקייה ביותר.‬
‫הם היו מפורסמים וחשובים‬ ‫כמעט כמו כוכבי הקולנוע.‬
‫איזו תפיסה נהדרת!‬
‫תפיסה מבריקה!‬
‫ההפתעות, היופי, המתח שמתפרק...‬
‫הכול יכול לקרות.‬
‫בעיה. בעיה גדולה.‬
‫זה לא משנה מי אתה או מאיפה באת,‬
‫אתה יכול להיות הגיבור של כל המדינה.‬
‫רצינו להעריץ את הכוכבים.‬
‫הודו!‬
‫ראינו גרסה כמעט אוטופית של קריקט.‬
‫אבל בכל הנוגע להימורים, הייתי תמימה.‬
‫הימורי הספורט לא חוקיים בהודו.‬
‫אז כשהתחלנו לשמוע על סוכני הימורים,‬
‫ידענו שזה לא טוב,‬
‫אבל היינו עדיין טירוניות,‬ ‫לא ידענו מה קורה.‬
‫היינו צריכות מישהו שיסביר לנו הכול.‬
‫- אנירודהה באהאל‬ ‫עיתונאי חוקר, מגזין "אאוטלוק" -‬
‫אף אחד לא רואה את העולם‬ ‫כמו עיתונאי תחקירים.‬
‫קודם, לא דיווחתי מעולם על ספורט.‬
‫ואז אחד מהעיתונאים ב"אאוטלוק"‬ ‫חלה, נדמה לי.‬
‫אז הפכתי לכתב ספורט במקרה.‬
‫אז אף פעם לא הייתי שייך.‬
‫היו לי כמה חברים,‬
‫אבל לא הייתי חלק מהמועדון, אפשר להגיד.‬
‫הם לא חשפו שום דבר.‬
‫הם לא הפנו אצבע מאשימה לדברים שליליים.‬
‫חשבתי שהם חייבים לקהל שלהם הרבה יותר מזה.‬
‫אני זוכר שב-97'...‬
‫ישבתי בתא העיתונאים,‬
‫ושמתי לב שיש מעין אווירה מתוחה.‬
‫ומה שהיה מוזר‬
‫היה שפתאום התחילו להתקשר‬ ‫אל חלק מהעיתונאים.‬
‫הם דיברו על מה שיקרה במשחק,‬
‫מי ייפסל, מי לא ייפסל,‬
‫מה יקרה בפיץ'.‬
‫הוא הקריא להם יחסי הימורים.‬
‫ואז הבנתי,‬ ‫"וואו, אלה שיחות מסוכני הימורים".‬
‫אתה לא אמור לדבר‬ ‫עם סוכני הימורים מתא העיתונאים.‬
‫זאת בעיה אתית.‬
‫זה עורר בי זעם.‬
‫זה גרם לי לחשוב, "מה בדיוק קורה פה?‬
‫"לאיזה עומק זה מגיע? בכמה כסף מדובר?"‬
‫אז התחלתי לחפור, כמו שאומרים,‬
‫והצלחתי למצוא כמה סוכני הימורים.‬
‫הם לא הרשו לי להקליט או לצלם אותם.‬
‫למעשה, הם אפילו לא אמרו לנו מה שמם.‬
‫אבל בסופו של דבר, חלקם הסכימו לדבר.‬
‫- הקלטה -‬
‫כל סוכן הימורים מתחיל כמהמר.‬
‫- קולו של סוכן הימורים אנונימי -‬
‫עשיתי שטויות בקולג', ולא היה לי כסף.‬
‫הימורים היו פתרון מהיר.‬
‫כשהתמכרתי לכסף, התחלתי לשכנע אחרים להמר.‬
‫כדי להקים את העסק, צריך צוות שלם.‬
‫הרבה אנשים קוראים לזה "מאורת הימורים".‬
‫אנחנו קוראים לזה "חנות".‬
‫- חשבונות -‬
‫פעם זה היה בית משוגעים.‬
‫הטלפונים לא היו מפסיקים לצלצל.‬
‫ויקטים היו נופלים,‬ ‫השחקנים היו רצים, והיחסים היו משתנים.‬
‫באותם ימים, הכול התבסס על אמון.‬
‫הם היו צריכים לדעת מי אתה‬ ‫כדי לקבל הימורים שלך.‬
‫כולם מהמרים.‬
‫אולי זה בעל חנות, אולי זה מנהל בנק,‬
‫אפילו סטודנטים, בעיקר בנות.‬
‫הם חושבים, "כן, אני יכול להרוויח".‬
‫זה טירוף. כולם רוצים להתעשר.‬
‫זה היה מבהיל. אני זוכר‬ ‫שחלקם נהגו להקליט את השיחות,‬
‫כדי שהמהמרים לא יוכלו‬ ‫לחזור בהם מההימור שלהם.‬
‫אם תנסה לרמות אותנו, תכניס את עצמך לסכנה.‬
‫המהמר אף פעם לא מרוויח.‬
‫סוכן ההימורים אף פעם לא מפסיד.‬
‫זאת האמת.‬
‫היה בהודו תאבון עצום להימורים.‬
‫הוא היה כלל-הודי, כמעט כמו הקריקט.‬
‫היה אפשר להמר על כל דבר.‬
‫כמה נקודות יהיו לקבוצה אחרי עשרה אוברים?‬
‫כמה שישיות חובט מסוים יצליח לחבוט?‬
‫מהמרים אפילו‬ ‫על שינויי מיקום והחלפת מגישים.‬
‫אז אם סוכן ההימורים‬ ‫מקבל מידע, יש לו יתרון עצום.ֹ‬
‫באותם ימים, ידע היה כוח.‬
‫- הודו נגד דרום אפריקה -‬
‫היו סוכני הימורים שהעבירו לנו מידע‬
‫על כך שבמשחק מסוים‬ ‫ההימורים השתנו באופן פתאומי.‬
‫זה העלה חשדות שמישהו מקבל מידע פנימי.‬
‫איזה מין מידע זה היה?‬
‫זה גרם לי לחשוב,‬
‫האם לסוכני ההימורים יש השפעה על השחקנים?‬
‫פסילה!‬
‫הטלוויזיה בכבלים הגיעה בשנות התשעים,‬
‫והביאה איתה‬ ‫את הקריקט ההודי לכל כפר במדינה.‬
‫כך שהחלום הגדול ביותר‬ ‫של כל ילד הודי באותו דור‬
‫היה לשחק בנבחרת הודו.‬
‫פתאום הייתה תקווה,‬
‫שאפילו אם אתה מעיירה קטנה‬
‫אתה יכול להפוך לגיבור.‬
‫דור חדש של שחקנים נכנס לתמונה.‬
‫אלה היו בחורים מעיירות קטנות.‬
‫הכול היה חדש מבחינתם, ובאותה תקופה,‬
‫לא היו שומרי סף בעולם הקריקט.‬
‫באותם ימים, הקריקט ההודי היה מלא באנשים‬
‫שנצפו סביב הקבוצות בעל מקום.‬
‫אנשים זרים נכנסו לחדר ההלבשה של נבחרת הודו‬
‫ורצו להמטיר על השחקנים מתנות.‬
‫מי האנשים האלה?‬
‫אז התחלתי לדבר עם הרבה שחקנים שפרשו.‬
‫- שחקנים‬ ‫קריקט -‬
‫רבים מהם לא רצו לדבר לציטוט.‬
‫אבל אני תמיד מנסה לחפור עוד ועוד.‬
‫ובסופו של דבר מצאתי...‬
‫את מנוז' פרבהקר.‬
‫הגשה טובה.‬
‫הכדור מסובב ונכנס פנימה ברגע האחרון.‬
‫מנוז' פרבהקר‬
‫היה מגיש ושחקן שדה בנבחרת הודו.‬
‫מתחרה נהדר, ושחקן קריקט לוחם.‬
‫אבל הוא תמיד נתפס כשכיר חרב.‬
‫רבים קראו לו "קפיל דב לעניים".‬
‫הוא לא אתלט טוב.‬
‫אתה מבין?‬
‫הוא אתלט גרוע,‬ ‫וזאת נקודה חשובה מאוד, מאוד.‬
‫פרבהקר היה תמיד מלא להט.‬
‫הוא סחב הרבה רגשי נחיתות.‬
‫אנשים חושבים שיש לך מזג מאוד בלתי צפוי,‬
‫ואמרת בעצמך שאתה נוטה להשתמש בגסויות.‬
‫כשאתה משחק בלהט,‬
‫אם אתה לא מלא להט, אתה תפסיד הכול.‬
‫בלי להיות תוקפני על הקרקע,‬
‫שחקן כמוני לא יכול לתפקד.‬
‫פחדתי לשאול אותו שאלות,‬ ‫כי חשבתי שהוא יטרוק לי את הטלפון.‬
‫אף אחד לא תומך בך, לא בקבוצה ולא מחוץ לה.‬
‫מה הסיבה? היחסים שלך איתם היו טובים או לא?‬
‫לאף אחד לא הייתה רשות להרים את הקול.‬
‫ייתכן שהסיבה העיקרית הייתה פחד.‬
‫כי מי שהעז לדבר, הסתבך בבעיות.‬
‫מנוז' בדיוק פרש מהמשחק ב-96',‬
‫כי לא הלך לו טוב במיוחד בגביע העולם.‬
‫הוא לא זומן אחר כך לנבחרת.‬
‫- פרבהקר לא זומן למשחק... -‬
‫אז התקשרתי ושאלתי מה הוא יודע,‬
‫מה הוא מוכן לחלוק.‬
‫החזות של מנוז' גסה מאוד.‬
‫היחס שלו לעיתונאים היה מלא תיעוב.‬
‫"אתם לא תעזו לכתוב את האמת.‬
‫"אין לכם אומץ."‬
‫אז הגישה של מנוז' הייתה בעיקר כזאת.‬
‫הייתי צריך לעבוד קשה כדי לשכנע את מנוז'.‬ ‫אני זוכר שנפגשנו כמה פעמים.‬
‫אבל בסופו של דבר הוא נפתח‬ ‫וסיפר לי הרבה דברים.‬
‫ואז הוא אמר לי ששחקן הודי מסוים‬
‫פנה אליו בנוגע להטיית משחק מסוים.‬
‫זאת הייתה חשיפת ענק.‬
‫זאת הייתה הפעם הראשונה‬ ‫שבה שחקן נבחרת הודו לשעבר‬
‫מדבר לציטוט ואומר שזה קרה.‬
‫לא היה ספק בכך שנפרסם את הסיפור.‬
‫רצינו לעשות איתו הרבה רעש.‬
‫- אאוטלוק‬ ‫הסוד הגלוי ביותר בהודו -‬
‫כתבתי על זה ביוני 1997.‬
‫"הסוד הגלוי ביותר בהודו".‬ ‫זאת הפעם הראשונה שבה מישהו‬
‫ידע בכלל שיש הטיית משחקים בקריקט.‬
‫הטענה המפורסמת של מנוז'‬ ‫ממש נגעה בעצבים חשופים.‬
‫- חדשות -‬
‫מנוז' פרבהקר חולל לאחרונה שערורייה‬
‫כאשר טען שהוצע לו‬ ‫סכום כסף גדול תמורת מכירה,‬
‫כלומר הפסד מכוון,‬
‫של משחק קריקט בין לאומי.‬
‫"הציעו לי 2.5 מיליון רופי‬
‫"כדי שאחבל במשחק לטובת פקיסטן.‬
‫"אמרו לי להציג יכולת נמוכה מהרגיל.‬
‫"אמרתי לו לעוף מהחדר שלי."‬
‫זה היה מדהים, סדר הגודל של הסכומים.‬
‫והעובדה שחברו לקבוצה‬ ‫ביקש ממנו לעשות את זה,‬
‫זה מה שהיה מטריד במיוחד.‬
‫ביסודו, הספורט אמור להיות לא מתוסרט.‬
‫העובדה שהוא לא צפוי,‬ ‫היא שהופכת אותו למיוחד.‬
‫אם הוא מתוסרט,‬
‫כל מה שהספורט מייצג ניטל ממנו.‬
‫אז הייתה פשוט תחושה‬
‫שמשהו נורא עומד להתפרץ בעולם הקריקט ההודי.‬
‫- עולם הקריקט מגיב בלעג לטענות -‬
‫אני חושבת שהרבה אנשים לא רצו להאמין בזה.‬
‫- הועד המנהל מורה על בדיקה -‬
‫פתאום, הקריקט צמח, וצמח, וצמח.‬
‫הטיית משחקים.‬
‫פתאום הצל הזה של הטיית משחקים.‬
‫זה כמו לשחק משחק ביום בהיר,‬
‫ופתאום יש עננים, רעמים וגשם, והמשחק נעצר.‬
‫טענות על הטיית משחקים מטילות צל של ספק.‬
‫- פרבהקר במגננה -‬
‫אני חושב שבאופן כללי,‬ ‫אף אחד לא רצה לבטוח במנוז' פרבהקר.‬
‫פרבהקר מסרב לנקוב בשמו של השחקן‬
‫אשר הציע לו, לטענתו, למכור משחק,‬
‫ומבקריו תוהים האם יש בסיס כלשהו לטענותיו.‬
‫עורך דינו טוען‬ ‫שכיוון שפרבהקר לא יכול להוכיח את הטענות,‬
‫על הרשויות לחקור אותן.‬
‫- הוועד המנהל של הקריקט בהודו‬ ‫פתח בחקירה לבדיקת הטענות -‬
‫"הוועד המנהל לא יחוס‬
‫"על האשמים בהימורים,‬ ‫בהטיית משחקים ובקבלת שוחד."‬
‫- ג'גמוהן לדמייה, קצין עיתונות -‬
‫- בחקירה לא נמצאו ראיות להטיית משחקים -‬
‫היו הרבה ספקות.‬
‫הרבה תוקפנות כלפינו.‬
‫הבכירים שניהלו את הענף‬
‫טמנו את ראשם בחול כבר מהרגע הראשון.‬
‫יש ענף שאתה אוהב מאוד.‬
‫יש עבירות שאתה יודע עליהן.‬
‫אבל אף אחד לא רצה לעשות כלום!‬
‫היו רבים בממסד הקריקט‬
‫שלא רצו להסעיר את העולם הקטן והמקסים הזה.‬
‫"הכול נוח, אנחנו מאושרים, הכסף זורם.‬
‫"אלה שטויות. אין טעם לטלטל את הסירה."‬
‫זלזלו בסיפור הזה, והוא קיבל יחס עלוב.‬
‫- "חבר לקבוצה הציע לי 2.5 מיליון רופי" -‬
‫פתאום הוא נעלם לתוך שלולית של ריקנות.‬
‫מנוז' פרבהקר נזרק לשממה.‬
‫הוועד היה כל כך לא מרוצה,‬ ‫שקיבלנו תביעה על 40 או 50 מיליון.‬
‫- אאוטלוק ופרבהקר נתבעים -‬
‫הם רצו להשתיק הכול.‬
‫- הטענות לא מצדיקות התייחסות -‬
‫עולם הקריקט המשיך הלאה,‬ ‫אבל הסיפור רצה להתפרסם.‬
‫וכשזה באמת קרה,‬
‫מה שהיה מוזר היה שזה קרה במקרה.‬
‫- ניו דלהי‬ ‫2000 -‬
‫- מטה משטרת דלהי -‬
‫בשנת 2000 היה מישהו שהתלונן...‬
‫- ק"ק פול‬ ‫לשעבר מפקד המשטרה -‬
‫על כך שהוא מקבל שיחות מאיימות‬ ‫ושאנשים מנסים לסחוט ממנו כסף.‬
‫התחלנו לצותת לקווי הטלפון.‬
‫שמענו סוג כלשהו של ויכוח.‬
‫שפה פוגענית ביותר.‬
‫לא בגלל סחיטה,‬
‫הם דיברו על משהו שהיה קשור לקריקט.‬
‫ואז שמענו את המילים "היי, הנסי".‬
‫"היי, הנסי."‬
‫מי זה יכול להיות מלבד הנסי קרוניה?‬
‫ושוב, מהלך נהדר של קרוניה.‬
‫הנסי קרוניה היה אחד‬ ‫משחקני הקריקט הנערצים בעולם.‬
‫הוא מונה לתפקיד‬ ‫קפטן נבחרת דרום אפריקה בגיל מוקדם.‬
‫אתם מצלם לטלוויזיה?‬
‫אני יכול להגיד שלום לאמא שלי?‬
‫כולם אהבו את הנסי.‬
‫היו לו את מיטב התכונות.‬
‫הוא היה דמות נערצת במדינה שלו.‬
‫ממש עמוד תווך של הקהילה.‬
‫כמה תשלם לי? אני לא יודע כמה תשלם לי.‬
‫הנסי קרוניה דיבר עם סוכן הימורים,‬
‫ודן איתו בפרטים‬ ‫כמו כמה ריצות כל אחד יצליח להשלים.‬
‫הם צריכים להשיג לפחות 250 נקודות.‬ ‫-כן.‬
‫כמה כסף ישולם?‬
‫140 בסך הכול?‬
‫בסדר. אז קבענו סופית?‬
‫היו פה ראיות מוצקות.‬
‫הנסי קרוניה היה מעורב בהטיית משחקים.‬
‫- הקלטה -‬
‫מתברר...‬
‫שמשחקי הקריקט הבין לאומיים החד יומיים‬
‫בין הודו לבין דרום אפריקה,‬ ‫ששוחקו לאחרונה בהודו, הוטו.‬
‫נמסר שאחד מהשותפים לפשע הוא‬
‫קפטן נבחרת דרום אפריקה‬ ‫בקריקט, הנסי קרוניה.‬
‫כשהחדשות התפרסמו,‬
‫קודם כול את אומרת, "לא, זה לא נכון".‬
‫מכל האנשים בכל עולם הקריקט,‬
‫אף אחד לא היה בוחר את השם הזה.‬
‫מעולם לא קיבלתי אף סכום כסף‬ ‫עבור אף משחק שהייתי מעורב בו.‬
‫מעולם לא פניתי לאף שחקן.‬
‫התגובה הראשונה של דרום אפריקה‬ ‫הייתה הכחשה מוחלטת.‬
‫הטענות שערורייתיות.‬
‫זאת דיבה, זאת לשון הרע.‬
‫אף אחד לא האמין.‬
‫לכן היינו חייבים‬ ‫לחשוף את הראיות שהיו בידינו.‬
‫ואז הנסי קרוניה הרגיש את הלחץ,‬
‫ובסופו של דבר הוא התוודה.‬
‫עולם הקריקט הוכה תדהמה‬
‫אחרי הודאה מדהימה‬ ‫של הקפטן הדרום אפריקאי, הנסי קרוניה.‬
‫חוסר אמון מוחלט. אין לדעת מה יקרה עכשיו.‬
‫כשהתקרית של הנסי התפרסמה,‬
‫הייתה תחושה שסוף סוף‬ ‫אף אחד לא יוכל להכחיש יותר‬
‫שיש הטיית משחקים בקריקט.‬
‫הסביבה החדשותית הייתה לוהטת.‬
‫- האם ההודים אשמים? -‬
‫האם ייתכן ששחקנים הודים מעורבים?‬
‫זאת חייבת להיות עבודת ניקיון.‬
‫אם יש מישהו בעולם שעשה משהו רע,‬
‫צריך לתלות אותו.‬
‫התחלתי לפתח שאיפות‬
‫בנוגע לבדיקה מחודשת‬ ‫של סיפור הטיית המשחקים.‬
‫התחלתי לדבר עם עיתונאים אחרים,‬ ‫ואז מינטי נכנס לתמונה.‬
‫- מינטי טג'פל -‬
‫- חיי פעולה‬ ‫חוק 180 המעלות -‬
‫- וודסטוק -‬
‫- שישה טיפים לעריכת סרט -‬
‫- יומן עריכה -‬
‫אני סקרן בטירוף, ותמיד הייתי כזה.‬
‫אני חייב לדעת את האמת. מה שאני אוהב,‬
‫זאת עיתונאות תחקירים.‬
‫- ממייסדי טהלקה.קום -‬
‫עיתונאות תחקירים רצינית,‬ ‫כי ניסינו לחשוף סיפור.‬
‫אז בשנת 2000, אנירודהה באהאל,‬ ‫סופר ועיתונאי ספורט נפלא, ואני‬
‫הקמנו חברה בשם טהלקה.‬
‫זאת מילה באורדו, שפירושה‬ ‫תחושה, מכה, לעזאזל, אפילו פיצוץ.‬
‫- טהלקה.קום -‬
‫והתיאור שלנו היה‬ ‫"חדשות, דעות, כל מה שעסיסי". שורה שלי.‬
‫היה לנו רצון שהטיית משחקים בקריקט‬
‫תהיה הכתבה הראשונה שלנו בטהלקה.‬
‫אבל הדמויות שנטלו בזה חלק‬
‫עדיין לא היו מוכנות לדבר על זה.‬
‫כולם שמרו על דממה.‬
‫לדעתי, יש אמיתות מסוימות שאפשר לחשוף‬
‫רק באמצעות תככים ותכסיסים.‬
‫אז חשבנו על תוכנית שתעזור לנו לתפוס‬
‫את השחקנים והעסקנים,‬
‫באמצעות מצלמות נסתרות, ולחשוף את האמת.‬
‫- לונדון -‬
‫זאת הפעם הראשונה שבה נעשה‬
‫שימוש נרחב במצלמות נסתרות בהודו.‬
‫- ציוד ריגול -‬
‫נאלצתי לטוס ללונדון‬ ‫ולקנות את הציוד המשוכלל ביותר בנמצא.‬
‫למשל, אפשר להתקין אותה במשקפיים האלה.‬
‫מצלמות מוסתרות במשקפיים, בשעונים, בעטים...‬
‫דברים שמעולם לא נעשה בהם שימוש‬ ‫בהודו. לא ראינו דבר כזה.‬
‫הייתה מזוודה שהיה בה מכשיר הקלטה שלם.‬
‫עכשיו היו לנו מצלמות נסתרות טובות,‬
‫והיינו צריכים להשיג גישה לשחקנים.‬
‫מנוז' היה הבחירה הטבעית, כמישהו מבפנים.‬
‫מנוז' הבין שבשלוש השנים האחרונות,‬ ‫אף אחד לא גילה כלום.‬
‫כלום לא התגלה. כלום לא קרה.‬
‫כשהודעתי להם, למה הם לא נקטו צעדים?‬
‫הוא ראה רמאות בענף שהוא אהב.‬
‫זה כמו לראות את אשתך בוגדת בך לנגד עיניך.‬
‫זה לא התפקיד שלי לפתור את הבעיה.‬
‫זה התפקיד שלהם.‬
‫הוא אמר, "איך אוכיח את חפותי?‬ ‫איך אוכיח שזה באמת קרה?"‬
‫אף אחד לא הסכים להגן עליו.‬
‫אחת מהדרכים לשכנע אותו‬ ‫הייתה באמצעות הציוד הטכנולוגי.‬
‫אז חזרתי למנוז'.‬
‫ואמרתי לו שאם הוא יפעל במסווה,‬
‫אולי יתגלו עוד דברים ויאשרו את הטענות שלו.‬
‫בזמן שדיברתי איתו,‬ ‫צילמתי הכול, והוא בכלל לא ידע.‬
‫מנוז' היה בהלם. הוא אמר, "מה קורה פה?"‬
‫העיניים שלו נדלקו. "באמת? זה אפשרי?"‬
‫מנוז' הבין שהמצלמות הנסתרות‬
‫היו הדרך היחידה לגעת שוב‬ ‫באותם עצבים חשופים.‬
‫במשך שישה שבועות,‬
‫מנוז' פרבהקר ואנירודהה באהאל חצו את המדינה‬
‫והפילו בפח שחקני קריקט ועסקנים שונים,‬
‫שלא היטו משחקים בעצמם,‬
‫אבל הם ידעו על התופעה, הם ידעו שזה קורה.‬
‫אנירודהה באהאל הוא עיתונאי חוקר נטול חת.‬
‫אבל מנוז' פרבהקר‬
‫הפיל בפח את חבריו ואת עמיתיו.‬
‫אנשים שהוא שיחק איתם קריקט המון שנים.‬
‫צריך ביצים כדי ללכת על דבר כזה.‬
‫זאת הייתה הפעם הראשונה שעבדתי במסווה.‬
‫הפחד להתגלות‬
‫קיים תמיד.‬
‫אתה לא מקבל הזדמנות לשלוט בזוויות,‬
‫כי זה ייראה חשוד מאוד.‬
‫יכול להיות שאתה מצלם‬ ‫רק את הרגליים של הכיסא, אפשר לומר,‬
‫או שהראשים חתוכים.‬
‫ואתה צריך לדאוג גם לדברים כמו‬
‫האם הסוללה נגמרה? האם הקלטת נגמרה?‬
‫אתה צריך ללכת לשירותים‬ ‫ולהחליף קלטת וסוללה.‬
‫וכשאתה נכנס לשירותים‬ ‫עם מזוודה, זה נראה חשוד.‬
‫"למה הוא...?"‬
‫היינו מביאים את הקלטות,‬ ‫מנוז' פרבהקר ואני, ואז...‬
‫התפקיד של מינטי היה בעצם להפיק הכול.‬
‫- קלטת 7 -‬
‫ביום הראשון, כשהחומרים חזרו‬ ‫והתחלתי לצפות בהם,‬
‫הבנתי שזה הולך להיות סיוט.‬
‫האודיו משובש מאוד, זוויות הצילום מוזרות.‬
‫תנסי לתמלל ריאיון‬ ‫כשאת לא רואה את תנועות השפתיים.‬
‫זה מטריף.‬
‫- קלטת 7‬ ‫הטיית משחקים -‬
‫אבל למרות שאף אחד מהם‬ ‫לא היה מעורב בעבירה בעצמו,‬
‫מהר מאוד התברר לנו שחשפנו סיפור נפיץ.‬
‫עכשיו כולם מדברים על זה‬ ‫שהנסי קרוניה לקח כסף.‬
‫כל גביע העולם היה מכור.‬
‫האנשים האלה סיפרו מה הם חושדים שקורה.‬
‫ידעתי את התוצאה‬ ‫של כל משחק לפני שהוא התחיל.‬
‫ראינו את בכירי השחקנים והעסקנים‬
‫מדברים על הטיית מהשחקים לגמרי כבדרך אגב.‬
‫היינו צריכים 27 ריצות,‬ ‫והיו לנו שישה ויקטים.‬
‫כולם נפסלו, כן, והפסדנו.‬
‫התקרית של הנסי יצאה מהומה עצומה.‬
‫סביבת החדשות התלהטה.‬
‫הרגשנו מין פחד גדול.‬
‫אם לא נחשוף את הסיפור,‬ ‫המידע ידלוף מאיפשהו.‬
‫הייתי תחת לחץ למהר.‬
‫אבל מינטי היה המפיק‬
‫שרצה לעשות את הדברים אחד-אחד.‬
‫צילמנו אנשים בחשאי.‬
‫עקצנו אותם.‬
‫לא יכולתי להרשות שמילה אחת תשתבש.‬
‫אתה יודע שזה קיים,‬ ‫אבל אתה מקווה שזה לא קיים.‬
‫כמו כשאתה יודע שיש לך סרטן,‬ ‫אבל אתה מקווה שאין לך.‬
‫בשלב כלשהו, מנוז' התקשר אליי‬ ‫כל ארבעה-חמישה ימים,‬
‫"זה מוכן? הסרט כבר גמור?"‬
‫לך תזדיין! זאת לא מנה חמה מזדיינת, גבר.‬
‫זה משהו רציני,‬
‫ואני בן זונה קצת רציני ומפחיד, כשצריך.‬
‫סרט נפיץ על שחיתות בקריקט ההודי,‬
‫שעלול לגרום לתוהו ובוהו בענף,‬ ‫אמור להיחשף היום.‬
‫בחדר היו כארבעים מצלמות ומאה עיתונאים.‬
‫היה עמוס עד הגג.‬
‫תקשורת בין לאומית, פוליטיקאים, עורכי דין...‬
‫השמועה התפשטה.‬
‫הדמויות במחזה היו כל המי ומי בעולם הקריקט.‬
‫העניין היה עצום, כמובן.‬
‫שלחנו עותק של הקלטת לנשיא.‬
‫חששנו מאוד שהקלטות שלנו יוחרמו,‬
‫ולא ידענו אם יינקטו צעדים.‬
‫ואז, בשעה שתיים,‬
‫הסרט התיעודי "גיבורים שנפלו"‬ ‫הוקרן לעיתונאים.‬
‫- גיבורים שנפלו‬ ‫סיפורה של אומה שנבגדה -‬
‫כשהקלטות התפרסמו לראשונה,‬ ‫כולם נשארו פעורי פה.‬
‫לדעתי, כולם טעו‬
‫ולא לקחו את הבעיה ברצינות הראויה.‬
‫ליבם של אנשים רבים נשבר‬ ‫כשהם ראו את המתרחש.‬
‫נחרדתי לשמוע את העסקנים‬ ‫אומרים שהקריקט גמור,‬
‫שכולם יעזבו אותו.‬
‫למען האמת, הגיע הזמן‬
‫שבו הקריקט גמור ממילא.‬
‫מסיבת העיתונאים הייתה מהממת.‬
‫היא חשפה בבירור‬ ‫שאכן יש הטיית משחקים בהודו,‬
‫ושהשחקנים והעסקנים ידעו שזה קורה.‬
‫ידעתי שהדברים האלה קורים,‬ ‫אבל אף אחד לא דיבר.‬
‫וזה יצר... בום!‬
‫- סרט חדש חושף את צדו האפל של הקריקט -‬
‫אוהדי הקריקט היו מרוסקים לגמרי.‬
‫כולם חשבו שענף הקריקט נקלע למשבר אמינות.‬
‫שלא במפתיע, כמה מדמויות המפתח בנבחרת‬
‫מנסות לחמוק מהמצלמות.‬
‫אני חושב... אף אחד לא אמר לי כלום.‬
‫אני לא מודע לדברים. זה מה שיש לי להגיד.‬
‫בינתיים, מזכיר הוועד‬
‫הטיל ספק באמינותו של פרבהקר.‬
‫כל דבר אפשר לערוך, לא?‬
‫אני לא רוצה להגיד כלום.‬ ‫שיעשה מה שהוא רוצה.‬
‫הוא מוכיח ממה הוא עשוי, איזה מין אדם הוא.‬
‫תודה רבה.‬
‫מנוז' היה מרוצה מאוד מכך שנשארנו לצדו.‬
‫סיימנו את הכתבה.‬
‫ובסופו של דבר הוא סיפר לנו‬ ‫את הפרט הנפיץ ביותר,‬
‫את שמו של השחקן שהציע לו שוחד.‬
‫פגשתי את מנוז' לראשונה באמצע 97',‬
‫כשהלכתי לשוחח איתו על הטיית משחקים.‬
‫גם באותם ימים מוקדמים,‬ ‫הוא סיפק מספיק רמזים‬
‫לכך שהשחקן המדובר היה קפיל דב.‬
‫זאת פסילה. כן.‬
‫קפיל דב היה גיבור הילדות שלנו.‬
‫- עולמו של קפיל דב -‬
‫ב-1983, כשהודו זכתה בגביע העולם,‬ ‫הוא הפך לכוכב-על בכל הודו.‬
‫פרבהקר הסכים סוף סוף‬ ‫לנקוב בשמו של קפיל דב.‬
‫כשמנוז' פרבהקר נקב בשמו של קפיל דב,‬
‫זה היה כמעט כמו קריאת תיגר‬ ‫על אלוהי הקריקט.‬
‫מי זה פרבהקר?‬ ‫יש לו מספיק אומץ כדי לעמוד מולי?‬
‫מי הפרבהקר הזה חושב שהוא?‬
‫מה הוא שווה בכלל? איזה מין קריקט הוא שיחק?‬
‫מה הוא עשה טוב?‬
‫אין לי חרטות.‬
‫אבל המטרה שלי הייתה תמיד לנקות את הקריקט,‬
‫לנקות את המערכת.‬
‫היום, בזכות זה,‬
‫לא עשיתי טעויות.‬
‫בעקבות הטענות המדהימות של פרבהקר,‬
‫אוהדי הקריקט תוהים האם מדובר בעלילה נואשת‬
‫או שמא העתיד גרוע עוד יותר.‬
‫בשנות האלפיים, כשכל החשיפות האלה התפרסמו,‬
‫לכולם היו חשוב שהדברים כל כך נוראים,‬ ‫וכולם רצו שהכול יסודר.‬
‫היום בפרלמנט, מספר חברי פרלמנט‬
‫דרשו בדיקה של הנושא מעורר המחלוקת.‬
‫הנושא משך עניין רב,‬ ‫ופוליטיקאים ניצלו את זה.‬
‫שמענו את דעת האומה...‬
‫- סוקדב סינג דהינדסה‬ ‫שר הספורט -‬
‫את חברי הפרלמנט, את הספורטאים שלנו,‬
‫ורובם סוברים של שהדרך להתקדם היא‬ ‫באמצעות חקירה של משרד החקירות המרכזי.‬
‫- משרד החקירות המרכזי -‬
‫אחרי חודשים של ניחושים,‬
‫שר הספורט הודיע שה-CBI יחקור‬
‫את שערוריית הטיית המשחקים.‬
‫ה-CBI היא סוכנות החקירות הבכירה בהודו.‬
‫יש להם את מיטב כוח האדם והמשאבים.‬
‫אפשר לומר שהם "התקווה האחרונה" בהודו.‬
‫כמה מכוכבי הקריקט‬ ‫הגדולים במדינה עשויים להיות מעורבים,‬
‫והציפייה היא שהחקירה תתקדם בזהירות.‬
‫הייתי במשרד, וראש ה-CBI נתקשר אליי.‬ ‫הם רצו שהחקירה תהיה הכי טובה שיש.‬
‫- ראווי סוואני‬ ‫לשעבר מפקד משתוף של ה-CBI -‬
‫"היחידה שלך תוכל לטפל בזה?"‬
‫אף פעם לא הייתי מטורף על קריקט.‬
‫יותר התלהבתי מאגרוף ומרכיבה על סוסים.‬
‫אבל הטענות שהושמעו באותו שלב‬
‫היו פשוט מדהימות.‬
‫איך אפשר לחשוב שמישהו‬ ‫מוכר משחק שהוא משחק עבור ארצו?‬
‫אז קפצתי על זה. אמרתי, "למה לא?‬
‫"זה כבוד גדול, המפקד, בהחלט".‬
‫חקירת ה-CBI הייתה סיפור עצום.‬
‫הצפייה הייתה מרתקת.‬
‫מעטה סודיות נפרש כאן, במטה ה-CBI.‬
‫שחקני קריקט וסוכני הימורים, לכאורה,‬ ‫ייחקרו בשבועות הקרובים.‬
‫עיני האומה כולה היו נשואות אל ה-CBI.‬
‫"מה קרה? מהי האמת?"‬
‫כחושף שחיתויות, עליך להיכנס לאזורים‬ ‫שאתה מאמין שיהיה לך קשה בהם.‬
‫- מורלי קרישנן‬ ‫עיתונאי חוקר, מגזין אאוטלוק -‬
‫אזורים שמחוץ לתחום.‬
‫אף שזה היה תחקיר מתוקשר מאוד,‬
‫שאנשים יקנו בו את עולמם‬ ‫או ששמם יוכתם לנצח,‬
‫הצלחתי איכשהו להשתחל ולהגיע‬
‫לכמה מדמויות המפתח שהיו מעורבות בחקירה.‬
‫חוקרי ה-CBI התמחו בעיקר בחשיפת שחיתות,‬
‫אבל בכל מיני היבטים אחרים, לא בקריקט.‬
‫אני באמת חושב שלא היה להם מושג‬ ‫שההשלכות יהיו כל כך מרחיקות לכת.‬
‫למען האמת, כשהתחלנו לחקור,‬
‫הייתה רק טענה אחת, שהשמיע מנוז' פרבהקר,‬
‫שקפיל דב הציע לו 2.5 מיליון רופי.‬
‫אנשים רצו לדעת‬
‫אם יש אמת בדבריו של מנוז' פרבהקר.‬
‫ידענו שחוקרי ה-CBI יתעניינו במה שעשינו.‬
‫פרסמנו את התחקיר,‬ ‫וחוקרי ה-CBI רצו את כל החומרים שלנו.‬
‫נראה שפרבהקר בטוח שאחרי הצפייה בקלטת שלו,‬
‫החוקרים יוכלו לנקוט צעדים החלטיים‬
‫כנגד כמה משחקני נבחרת הודו.‬
‫אם תדברו איתם, תבינו,‬
‫שהוכחתי להם מי הציע לי את השוחד.‬
‫אזהר הפך רשמית...‬
‫כן.‬
‫באמת בחנו את כל המידע שהיה בקלטות.‬
‫מתייחסים בחשד אפילו לאנשים טובים.‬
‫זאת הולכת להיות בעיה בהודו.‬
‫הרבה טענות הושלכו לאוויר,‬
‫אבל לא הייתי אומר‬
‫שהייתה ראיה משמעותית‬ ‫שיכולה להפליל מישהו מעבר לכל ספק.‬
‫הבעיה עם מבצע עוקץ באמצעות מצלמות נסתרות‬
‫היא שרוב הראיות היו נסיבתיות.‬
‫לא היו ראיות אמפיריות או מוחשיות.‬
‫אבל ר"ן סוואני היה קצין משטרה חכם.‬
‫הוא רצה לראות את התמונה הגדולה.‬
‫למה המשטרה מחפשת רק שחקני קריקט?‬
‫בעיתונים, כולם כותבים על סוכני הימורים.‬
‫"סוכן הימורים אמר ככה, ואחר אמרת אחרת."‬
‫הקלטות של טהלקה אכן חשפו את הבטן הרכה‬
‫של עולם הקריקט,‬
‫והציגו את תפקידם‬ ‫של סוכני ההימורים הלא חוקיים.‬
‫אבל השמות של סוכני ההימורים‬ ‫לא מוזכרים, רק של השחקנים.‬
‫החוקרים היו צריכים לבדוק‬ ‫האם השחקנים מושחתים,‬
‫ומאיזה סוג של קשר‬ ‫עם סוכני ההימורים הם נהנו.‬
‫הצוות התחיל לחפש כל סוכן הימורים‬
‫שנעצר אי פעם בכל תחנת משטרה שהיא במדינה.‬
‫- בנגלור -‬
‫- קולקטה -‬
‫זה התפשט למומבאי, לדלהי,‬ ‫לאזור גוג'רט, לרג'סטאן.‬
‫- ג'ייפור‬ ‫אינדור -‬
‫כבר בשבוע הראשון,‬
‫היו לנו ברשימה 209‬ ‫סוכני הימורים בכירים מרחבי המדינה.‬
‫- סוכן הימורים אנונימי -‬
‫כשחוקרי ה-CBI נכנסו לתמונה,‬
‫נוצרה אצלנו אווירה מפחידה מאוד.‬
‫זאת הייתה שערורייה ענקית.‬
‫פחדנו שכל אחד מאיתנו‬
‫עלול להיגרר לתוכה.‬
‫אבל המטרה של ה-CBI‬ ‫לא הייתה לתפוס סוכני הימורים.‬
‫המניע העיקרי שלהם היה להעמיק את החקירה.‬
‫לאסוף מידע ונתונים.‬
‫83, 58-59.‬
‫84, 58-59.‬
‫גילינו שיש שיטה בשם "שיטת דבה".‬
‫85-8, 85-8.‬
‫יחסי ההימורים שודרו‬ ‫לכל סוכני ההימורים בו זמנית.‬
‫85-8, 58-59.‬
‫יש מישהו שמקריא כל הזמן יחסים, או "באהו".‬
‫אף אחד לא יודע מי הוא. הוא רק קול.‬
‫הוא אומר את המספרים ואת שם הקבוצה,‬
‫ואנחנו רושמים.‬
‫80-83, 62-63.‬
‫בכל הודו, בכל העולם,‬ ‫יש רק יחס אחד בכל רגע נתון.‬
‫אנחנו לא רוצים לדעת‬ ‫מי מפיץ את היחסים האלה.‬
‫- סוכני הימורים‬ ‫מהמרים -‬
‫כל סוכן הימורים עבד מול מישהו ברמה שמעליו.‬
‫זה כמעט כמו סולם, שמגיע למי שנמצא בפסגה,‬
‫מי שעושה את הכסף הכי גדול.‬
‫ככל שהעמקנו בחקירה,‬
‫היא גדלה, וגדלה, וגדלה.‬
‫גילינו שסוכני ההימורים‬ ‫נשלטים על ידי עבריינים,‬
‫מדובאי ושארג'ה.‬
‫- שארג'ה -‬
‫שארג'ה הייתה מין לאס וגאס של המזרח התיכון.‬
‫הרבה הודים חולמים‬ ‫לטוס יום אחד לשארג'ה כדי לצפות במשחק.‬
‫כוכבי טלוויזיה,‬
‫כוכבי קולנוע,‬
‫עם משקפי שמש ובגדים אופניים והכול.‬
‫ובין כולם נהג לשבת גבר,‬
‫הפושע המבוקש ביותר בהודו, דאווד איברהים.‬
‫הוא נודע בשליטתו בסחר בסמים.‬
‫הוא נהג להרוג כל מי שלא שילם לו בקביעות.‬
‫הוא היה יושב שם ומשוחח בטלפון,‬
‫מחלק הוראות, כמובן,‬ ‫לגבי מה שאמור לקרות במשחק.‬
‫- הימורים בלתי חוקיים -‬
‫לכן, מי שהיה בעולם הקריקט באותם ימים‬
‫נאלץ לסבול הרבה לחץ מהעולם התחתון.‬
‫- חברי כנופייה עצורים‬ ‫בחשד לרצח סוכן הימורים -‬
‫צריך להבין‬
‫שעולמם של סוכני ההימורים מסוכן מאוד.‬
‫ארגוני הפשע לא סולחים למי שעובר את הגבול.‬
‫לכן אף אחד לא רצה לבוא ולהעיד‬
‫על הבעיות בענף.‬
‫אבל אז הגיעה פריצת דרך חשובה מדרום אפריקה.‬
‫- קייפטאון -‬
‫הנסי קרוניה אמור להיחקר היום‬ ‫בחקירה נגדית בוועדת קינג,‬
‫כחלק מהתפתחותה של שערוריית הטיית המשחקים.‬
‫מטרת הוועדה‬
‫היא להגיע לאמת בנוגע לטענות להטיית משחקים.‬
‫באותו זמן שבו התנהלה חקירת ה-CBI,‬
‫הוקמה בדרום אפריקה ועדת קינג,‬
‫כדי לבדוק את ההודאה של הנסי קרוניה.‬
‫כשלתי בתפקידי, הן מוסרית והן מקצועית.‬
‫לא הייתי ישר, ואני מתנצל ללא סייג.‬
‫כל האישיות שלו השתנתה.‬
‫הוא ממש התכווץ בכיסא.‬
‫אבל הרגע הכי דרמטי בוועדת קינג‬
‫היה כשהנסי קרוניה חשף‬
‫את הקשר ההודי לרשת כלל-עולמית‬ ‫של הימורים בלתי חוקיים.‬
‫- 30,000 דולר תמורת מכירת משחק -‬
‫קרוניה אמר שמישהו‬ ‫הכיר לו סוכן הימורים בשם מ"ק גופטה.‬
‫- מ"ק גופטה -‬
‫הוא ביקש שאדבר עם השחקנים האחרים,‬
‫ונתן לי כ-30,000 דולר‬ ‫בתמורה לכך שאעשה זאת.‬
‫זאת הייתה חשיפה גדולה.‬
‫הבנו שהוא יכול להיות מכרה זהב מבחינתנו.‬
‫אבל מ"ק לא הופיע‬ ‫ברשימת סוכני ההימורים שלנו.‬
‫- מוקש גופטה -‬
‫אז פתחנו במצוד גדול.‬
‫המצוד של ה-CBI אחר סוכן ההימורים מ"ק גופטה‬
‫נפתח היום בשוק סאות' אקסטנשן שבדלהי.‬
‫מי היה מ"ק גופטה?‬
‫אף אחד לא ידע איך הוא נראה.‬
‫יש לו שומרי ראש? יש איתו מאבטחים?‬
‫הלכנו לבית שלו, חיפשנו בבית.‬
‫הלכנו לבתים של הקרובים שלו.‬
‫גילינו שיש לו חנות תכשיטים,‬
‫שאוישה על ידי אבא שלו.‬
‫שמעתי מהשכנים‬
‫שהוא לא התחבר עם אנשים,‬ ‫שהוא שמר על פרטיות.‬
‫חשבתי שהוא חייב לעשות את זה,‬
‫בהינתן התחום שהוא עסק בו.‬
‫ברגע שהחדשות התפרסמו בטלוויזיה,‬
‫הוא ירד למחתרת ונעלם מהשטח.‬
‫איכשהו הוא גילה‬ ‫שחוקרי ה-CBI באמת מחפשים אותו,‬
‫ושהם יעשו הכול כדי להגיע אליו.‬
‫כל הזמן היה עליו לחץ לצאת מהמחתרת.‬
‫- מטה משטרת דלהי -‬
‫- משטרת דלהי -‬
‫תמיד אהבתי קריקט, מאז הילדות.‬
‫השחקנים הגדולים‬
‫שייצגו את המדינה קיבלו ממני יחס נערץ.‬
‫אבל בשנת 2000 פנה אליי מודיע,‬
‫ואמר שמישהו רוצה להסגיר את עצמו לידיי.‬
‫מישהו בשם מ"ק גופטה.‬
‫שאלתי, "למה אני?"‬
‫כי אני לא חקרתי את הנושא.‬
‫הוא אמר, "אדוני, הוא ראה אותך במפגש פומבי,‬
‫"ומשום מה הוא חושב שאם הוא ייפגש איתך,‬
‫"אתה תוכל להנחות אותו."‬
‫הרגשתי שאני חשוב, שאני הנבחר.‬
‫החלטנו להיפגש במלון יוקרתי במיוחד.‬
‫בטחתי מאוד במודיע,‬
‫אז הלכתי לשם בלי גיבוי.‬
‫אדם רגיל מאוד למראה פתח את הדלת.‬
‫כן, אדוני.‬
‫תיכנס, בבקשה.‬
‫ואז פתאום ראיתי עוד שני אנשים בחדר.‬
‫נלחצתי קצת.‬
‫אז לקחתי נשימה עמוקה.‬
‫שאלתי, "למה אתה רוצה לפגוש אותי?"‬
‫הוא אמר,‬
‫"אדוני, אני אשם בכל השערורייה הזאת.‬
‫"אני שורש כל הבעיות".‬
‫וכשהוא התחיל לדבר,‬
‫הבנתי שהמפגש שלי‬ ‫עם השחיתות בקריקט יצא לדרכו.‬
‫הוא סיפר לי כאלה סודות,‬
‫שהחלטתי לקחת אותו איתי בחזרה למטה ה-CBI.‬
‫כשהבאנו את מוקש גופטה ל-CBI,‬
‫הוא בהחלט פחד.‬
‫אם הוא היה חושף שמות כלשהם,‬
‫חייו היו בסכנה, בהחלט.‬
‫אבל הבטחנו למוקש גופטה,‬
‫"לא יאונה לך כל רע מרגע שתספר את האמת".‬
‫ובסופו של דבר,‬ ‫הוא הסכים לספר לנו את סיפורו.‬
‫מוקש גופטה קיבל תואר ממכללה בדלהי.‬
‫הוא הועסק תחילה בבנק.‬
‫הוא היה הולך הביתה,‬
‫והיה רואה בפינה אנשים מהמרים על קריקט.‬
‫הוא מעולם לא שיחק קריקט בעצמו,‬
‫אבל במהירות גדולה מאוד‬
‫הוא הבין את כל הצדדים המורכבים של המשחק.‬
‫באותו זמן הוא נהג גם ללכת לצפות‬
‫בילדים משחקים קריקט במגרש המקומי.‬
‫הוא הבין שאם מאתרים מישהו מוכשר,‬
‫אפשר לטפח שחקן צעיר.‬
‫ואז הוא פגש את אג'אי שרמה.‬
‫אג'אי שרמה היה בחור צעיר‬ ‫ממשפחה לא אמידה במיוחד,‬
‫ששיחק בדלהי.‬
‫היה לו אינינג מצוין, הוא השיג מאה נקודות,‬
‫אז מישהו ניגש ושם לו שטר בכיס‬ ‫ואמר, "אני שמח מאוד, אני מעריץ שלך".‬
‫באותו רגע, אג'אי שרמה לא הבין מה קורה.‬
‫הוא התלהב מכך שמישהו העריך את היכולות שלו.‬
‫אבל סוכני הימורים חושבים לטווח הארוך.‬
‫הם מטפחים שחקן במשך שנים,‬
‫לפני שהם מבקשים ממנו את הבקשה הראשונה.‬
‫- סוכן הימורים אנונימי -‬
‫אנחנו נפגשים איתם כמו כל בן אדם רגיל.‬
‫אנחנו לא אומרים שאנחנו סוכני הימורים.‬
‫אנחנו לומדים את החולשות שלהם.‬
‫בנות, מסיבות, נשים...‬
‫אלכוהול יכול להיות שימושי מאוד.‬
‫ברגע שאתה נהיה חבר שלהם,‬
‫הם מוכנים לדבר.‬
‫ואז סוגרים עסקה.‬
‫אג'אי שרמה הפך לשחקן הנבחרת הלאומית.‬
‫מ"ק גופטה קיבל הרבה מידע פנימי,‬
‫ועשה המון כסף.‬
‫והוא חלק את הכסף עם אג'אי שרמה.‬
‫ברגע שאתה נכנס לזה,‬
‫זה כמו החרקים שנכנסים לחפור בעץ.‬
‫אתה נתפס לכל החיים.‬
‫מוקש גופטה היה אומר,‬ ‫"אמרת לי כך וכך, אני אשלם לך כך וכך".‬
‫ייתכן שהוא אפילו הקליט את השיחה.‬
‫כך הוא יוכל לסחוט את השחקן.‬
‫אג'אי שרמה היה זה שהכיר למוקש גופטה‬
‫את מי אם לא הקפטן בעצמו...‬
‫מוחמד אזהרודין.‬
‫ישר לאדמה. הכדור באוויר...‬
‫אזהרודין.‬
‫מוחמד אזהרודין!‬
‫זאת הייתה חשיפה גדולה.‬
‫באתו שלב הגענו ממש לפסגה.‬
‫הסמל של המדינה.‬
‫טענה נגדו‬
‫לא תתקבל באהדה בציבור ההודי.‬
‫יכול להיות שמוקש גופטה‬ ‫שיחד מישהו כמו מוחמד אזהרודין?‬
‫- קטפן בשנים 1999-1990 -‬
‫היה עליי לחץ לגלות מה האמת.‬
‫הצבע בסדר?‬ ‫-הצבע נהדר, אדוני.‬
‫הצבע מקסים, אבל הוא לא מרצד, נכון?‬
‫זה צבע של קיץ.‬
‫אם הייתי לובש כהה, הייתי מרגיש נורא בחום.‬
‫אזהר לא היה אדם תקשורתי.‬
‫הוא לא אדם שיכול לומר לך‬ ‫מה הוא חושב או מרגיש.‬
‫החולצה נחמדה, נכון?‬ ‫-מאוד.‬
‫לא לבשתי חולצה כהה...‬
‫זה בסדר?‬ ‫-אני מקווה שהיא לא מרצדת.‬
‫מאופק, מסויג, לחוץ מאוד.‬
‫מתי בכית בפעם האחרונה?‬
‫בכיתי?‬ ‫-כן.‬
‫לא נראה לי שאני בוכה.‬ ‫-אתה לא בוכה?‬
‫אני בקושי בוכה.‬
‫כל זה היה נעלם כשהוא היה עולה למגרש.‬
‫חבטה מקסימה.‬
‫איזה תזמון, איזה חן, איזה יופי.‬
‫ושוב...‬
‫ופרקי הידיים שלו...‬
‫כמו סטירה לאגו של המגיש.‬
‫אזהרודין מתעסק רק ברביעיות.‬
‫כאילו שאלוהים ברא‬ ‫את פרקי הידיים שלו באחר צהריים של פנאי,‬
‫וגילף אותם עד שלמות.‬
‫הנה, מאה נקודות מוצדקות למוחמד אזהרודין.‬
‫אני זוכר שהוא השיג‬ ‫מאה נקודות במשחק הבכורה שלו,‬
‫ואז עוד משחק ועוד מאה נקודות.‬
‫ואז עוד מאה נקודות.‬
‫לא ייאמן.‬
‫הוא היה הגיבור של האומה כולה.‬
‫הייתי בן 14 כשאזהר חזר‬ ‫אחרי קביעת שיא העולם.‬
‫- נואל דייוויד‬ ‫שחקן נבחרת הודו לשעבר -‬
‫זה היה אדיר. זה היה עצום.‬
‫כל היידראבאד הייתה שם כדי לברך אותו.‬
‫עכשיו אתה שלנו, אתה בן היידראבאד.‬
‫אמרתי לעצמי שיום אחד‬
‫גם אני אעמוד על דוכן המנצחים.‬
‫מוחמד אזהרודין הביא הישגים למדינה.‬
‫למה אתה מצלם? אמרתי לך לא.‬
‫לך, תפוצץ את זה בטלוויזיה.‬
‫אבל ככל שהעמקנו בחקירה,‬
‫גילינו שיש כמה דברים שצריך לבדוק.‬
‫לא צריך לצלם. כבר אמרתי לך.‬ ‫אז למה אתה עדיין מצלם?‬
‫- קלטת 9‬ ‫הטיית משחקים -‬
‫במהלך החקירה לקראת "גיבורים שנפלו",‬
‫השם של אזהר עלה כל הזמן.‬
‫יש ממזר אחד שצריך לסדר,‬
‫אזהר.‬
‫היו הרבה סיפורים‬ ‫על כך שאזהר סגר עסקה זריזה‬
‫על מיליון פה, שני מיליון שם,‬
‫קיבל שעון מפה, קנה מרצדס משם.‬
‫כאלה עסקאות. יותר מדי כאלה.‬
‫לאזהר יש שלושה נכסים על שמו.‬
‫מאיפה כל הכסף הזה הגיע?‬
‫שחקנים אחרים‬
‫חשבו שיש לו יותר כסף ממה שאמור להיות לו.‬
‫הוא טיפח הרגלים יקרים.‬
‫כן, אתה אדם אופנתי מאוד.‬ ‫כבר ראיתי שיש לך נעלים נחמדות מאוד.‬
‫לואי ויטון וארמני.‬ ‫-לואי ויטון? ארמני?‬
‫והשעון?‬ ‫-פיאז'ה.‬
‫הוא רצה שעונים יוקרתיים מאוד.‬
‫הוא הסתובב במומבאי‬
‫בחברה הגבוהה.‬
‫כל זה הצריך כסף, כמובן.‬
‫מ"ק אמר לי שהוא יכול להפיל את אזהר בפח,‬
‫בקלות יחסית,‬
‫כי באותו שלב,‬ ‫אורח החיים של אזהר כבר היה כזה,‬
‫שהוא היה צריך המון כסף.‬
‫אזהר אמר לאג'אי שרמה‬
‫שהוא צריך כסף,‬
‫כי החברה שלו ארגנה איזו תצוגת אופנה.‬
‫הוא דרש, נדמה לי, כעשרה מיליון רופי.‬
‫זה היה סכום עצום באותה תקופה.‬
‫אג'אי שרמה השליך את הפיתיון.‬
‫"יש אדם שיכול לתת לך סכומים כאלה."‬
‫- מוקש גופטה -‬
‫אורגנה פגישה במלון טאג' פלאס בדלהי,‬
‫בין אזהרודין לבין מוקש גופטה.‬
‫כיוון שמוקש גופטה הוא בחור פיקח,‬
‫הוא הציע לשלם לו‬ ‫חמישה מיליון רופי באותו יום,‬
‫ולתת לו את שאר הכסף מאוחר יותר.‬
‫אבל היה די ברור‬ ‫שלמ"ק היו ציפיות גדולות מאזהר.‬
‫מבחינת סוכן הימורים,‬ ‫הקפטן חשוב יותר מכל שחקן אחר...‬
‫- סוכן הימורים אנונימי -‬
‫כי לקפטן יש הכי הרבה מידע.‬
‫אם סוכן ההימורים עובד עם קפטן,‬ ‫הוא מרוויח הכי הרבה כסף.‬
‫כקפטן,‬
‫אזהרודין היה יכול‬ ‫לגרום לשחקנים נוספים לעשות כרצונו,‬
‫לגרום לשחקנים לשחק‬ ‫פחות טוב מהרגיל, וכך להפסיד במשחק.‬
‫בסיס התהילה של שחקני הקריקט האלה‬
‫הוא שהם משחקים בנבחרת הודו. איזה כבוד!‬
‫למכור את הכבוד הזה? בושה.‬
‫אין ספק שהיה צריך לטפל בהם באגרוף פלדה.‬
‫הגילויים של מ"ק היו‬ ‫עמוד השדרה של חקירת ה-CBI.‬
‫הם הקליטו את העדות שלו,‬
‫ומצאו ראיות תומכות.‬
‫- הודעת סמס -‬
‫קיבלנו את רישום השיחות של מוחמד אזהרודין,‬
‫וגילינו שהוא שוחח עם כמה סוכני הימורים.‬
‫הוא דיבר אפילו עם ראש משפחת פשע.‬
‫מוקש גופטה אמר לנו‬
‫שלמוחמד אזהרודין היה תא במלון טאג' פלאס,‬
‫ואנשים היו מפקידים בו כסף.‬
‫אימתנו את הפרטים בשיחה עם עובדי המלון.‬
‫הוא עשה קניות‬ ‫בחנות המפורסמת "הארוד'ס" באנגליה.‬
‫כל החשבונות שלו שולמו על ידי מישהו אחר.‬
‫- הארוד'ס -‬
‫גילינו, כמובן, שזה היה‬ ‫אחד מסוכני ההימורים.‬
‫אחרי איסוף הראיות,‬ ‫היינו מוכנים לדבר עם אזהרודין.‬
‫ישבתי בלילה הקודם,‬
‫תכננתי אסטרטגיה ואת מהלך החקירה.‬
‫היה שם קצת לחץ,‬
‫"בוא לא נעשה שום טעות".‬
‫קפטן הנבחרת צריך להיות נקי,‬
‫ואם הוא לא, צריך למצות איתו את הדין.‬
‫כשמוחמד אזהרודין הגיע למטה ה-CBI,‬
‫פרצה מהומת אלוהים.‬
‫אני זוכר בבירור את צוותי הצילום‬
‫ואת עדרי העיתונאים.‬
‫הייתכן שאזהר מעורב בהשחתת הענף?‬
‫"לא יכול להיות. אזהר? אין מצב."‬
‫זה היה הדבר היחיד שיכולתי לחשוב עליו.‬
‫"הם מנסים לגמור לו את הקריירה.‬
‫"הם רוצים לחסל אותו."‬
‫יש לנו חדרי חקירה מיוחדים‬ ‫שמקיימים בהם חקירות.‬
‫החוקר והנחקר יושבים משני צדי שולחן.‬
‫לרוב השחקנים שהגיעו למטה ה-CBI‬
‫הייתה הבעה מפוחדת.‬
‫אבל הייתה קבוצה של שחקנים‬ ‫שידעו מה הם עושים.‬
‫הייתי אומר שמוחמד אזהרודין‬ ‫היה בקבוצה הזאת.‬
‫אזהרודין אף פעם לא עונה ישירות לשאלה.‬
‫הוא רוצה לפתוח את הפה רק לעתים נדירות.‬
‫אולי יעצו לו שעדיף שידבר כמה שפחות.‬
‫מוחמד אזהרודין הדף את כל השאלות, בעצם.‬
‫חוקרי ה-CBI החליטו לשנות מסלול.‬
‫ואז עימתנו אותו עם הראיות שהיו בידינו.‬
‫התחלנו למנות את הנכסים שלו,‬
‫מכוניות יוקרה, שעונים.‬
‫הראנו לו את רישום השיחות שלו.‬
‫אפילו כרטיס הסים שהוא השתמש בו‬ ‫סופק לו על ידי סוכן הימורים.‬
‫האיום היה העובדה שמ"ק ישב בחדר הסמוך.‬
‫אם אתה מכחיש, אולי נזמין אותו פנימה?‬
‫זאת הייתה נקודת המפנה.‬
‫נדמה לי שאחר כך הוא נשבר.‬
‫בסופו של דבר, הוא אמר לנו...‬
‫"כן, מכרתי משחק".‬
‫הוא היה שבור.‬
‫אבל אני לא יכול להזדהות‬ ‫עם שחקן שדבק בו כתם של הטיית משחקים.‬
‫הוא אכזב את בני עמו.‬
‫בהחלט לא.‬
‫אנשים יוצרים קשר אישי עם משחק הקריקט.‬
‫הם בוכים, הם צוחקים. הם מלאי להט למשחק.‬
‫אז כאשר גילינו‬
‫שמשהו לא בסדר עם הבחור הזה,‬
‫שהיה הסמל שלהם,‬
‫הייתה להם זכות לדעת על כך.‬
‫היום בדלהי, שר הספורט‬
‫חשף דוח CBI בן 75 עמודים‬ ‫בנושא הטיית משחקים.‬
‫- דוח על הטיית משחקי קריקט -‬
‫הדוח מנפץ את השם‬ ‫שיצא לקריקט זה מכבר כ"משחק הג'נטלמנים".‬
‫- ...הטיית משחקים כה נפוצה... -‬
‫ב-CBI הגיעו למסקנה‬ ‫שהטיית משחקים היא תופעה נפוצה.‬
‫- הצעה בסך 12.5 מיליון רופי -‬
‫- קשר שתיקה -‬
‫- פשע מאורגן בקנה מידה גדול -‬
‫- שחיתות בקריקט -‬
‫צריך להיות עונש אמיתי מאוד.‬
‫לדעתי, זה פשע מתועב.‬
‫מלבד השחקנים שלנו...‬
‫- שחקנים זרים -‬
‫נקבנו גם בשמותיהם של תשעה שחקנים זרים.‬
‫- סרי לנקה, ניו זילנד -‬
‫- איי הודו המערבית, אנגליה -‬
‫- אוסטרליה, דרום אפריקה -‬
‫- פקיסטן -‬
‫הגענו גם למסקנה שמעט מאוד נעשה...‬
‫- הוועד המנהל לא טיפל בבעיה מעולם -‬
‫על ידי עסקני הענף כדי לחקור זאת.‬
‫ההשלכה המיידית‬ ‫הייתה פיצוץ גדול בעולם הקריקט.‬
‫כשאת שומעת שהענף שאת אוהבת, הענף שחשוב לך,‬
‫שאת מושקעת בו רגשית,‬
‫שזה קורה בו, את פשוט כועסת מאוד.‬
‫את ממש מתעצבנת.‬
‫איך הם מעזים?‬
‫איזה מין אנשים עושים דבר זה?‬
‫ואז את מבינה שאת חלק מקהילה שלמה,‬
‫שכל כך עסוקה בהערצה שלהם,‬ ‫שאפילו לא ראינו מה הם עושים.‬
‫לעצור הכול! לא נרחם על מי שמתעסק איתנו!‬
‫לא נרחם על מי שמתעסק איתנו!‬
‫האמת היחידה בנוגע לספורט שחשובה לאוהדים‬
‫היא שהוא חייב להיות נקי.‬
‫שהתחרות אמיתית, לא כוזבת, זאת לא מלכודת.‬
‫אבל השחקנים הפרו את הברית הזאת.‬
‫זה מסוכן.‬
‫לא נרחם על מי שמתעסק איתנו!‬
‫רצינו לבדוק‬
‫האם אפשר להגיש כתב אישום פלילי נגד מישהו.‬
‫אז ביקשנו חוות דעת‬ ‫משלושה שופטי בית המשפט העליון בדימוס.‬
‫אף שההימורים לא חוקיים בהודו,‬
‫למרבה הצער,‬ ‫הטיית משחקים אינה עבירה פלילית,‬
‫ולכן, אישית, חשתי חוסר סיפוק‬
‫כיוון שלא יכולנו לנקוט‬ ‫צעדים פליליים נגד החבר'ה האלה.‬
‫אני מכירה רבים‬ ‫שהפסיקו לצפות בקריקט אחר כך.‬
‫הם פשוט ויתרו. לא היה אכפת להם.‬
‫כך שהדרך היחידה‬ ‫להחזיר את הקריקט ההודי לשיווי משקל‬
‫הייתה שהוועד המנהל‬ ‫ינקוט צעדים נגד השחקנים המעורבים.‬
‫הציפייה היא שהוועד יעניש קשות‬ ‫את השחקנים שנחשפו בדוח ה-CBI.‬
‫עולם הקריקט היה חייב לומר לאוהדים,‬
‫"לא, לא, אנחנו לא נסבול שטויות כאלה.‬
‫"אנחנו נקטע אותן בעודן באיבן".‬
‫זאת אחת הסיבות‬ ‫לכך שאזהר היה חייב להפוך לדוגמה.‬
‫הוא היה חייב להיתלות בפומבי,‬
‫כדי להרגיע את כולם ולאותת שהקריקט בסדר,‬
‫ושאזהר היה מקרה חריג.‬
‫- מ' אזהר -‬
‫בנוגע לקפטן לשעבר, מוחמד אזהרודין,‬
‫נמצא שהיה לו קשר סבוך‬ ‫עם סוכני הימורים כמו מ"ק גופטה,‬
‫ושהוא היה מעורב בהטיית משחקים.‬
‫מוחמד אזהרודין...‬
‫- א"ס מוטהיה‬ ‫נשיא הוועד המנהל -‬
‫מורחק מהשתתפות במשחקי קריקט‬
‫שיאורגנו על ידי ה-ICC‬ ‫ועל ידי הוועד המנהל ההודי, לכל חייו.‬
‫זה הרגע העצוב בתולדות הקריקט ההודי.‬
‫הרגע העצוב בתולדות הקריקט ההודי.‬
‫אזהר היה ה-אדם, ה-שחקן.‬
‫היה נהדר לשחק תחתיו.‬
‫הוא חי על פי דוגמה אישית‬ ‫והנהיג באמצעות דוגמה אישית.‬
‫הוא לוחם. הוא לא רצה להפסיד.‬
‫אף פעם לא האמנתי בזה.‬
‫לא האמנתי בזה,‬ ‫כי אזהר לא היה מסוגל לעשות דבר כזה.‬
‫אזהר הסתתר מהעולם בהיידראבאד.‬
‫הוא ירד למחתרת.‬
‫הוא התכנס בתוך קונכייה.‬
‫הייתי העיתונאי היחיד שאזהרודין דיבר איתו.‬
‫הנסיעה לבנג'רה הייתה בהחלט מלחיצה.‬
‫זאת הייתה הפעם הראשונה שפגשתי אותו.‬
‫האם הוא יהיה עוין?‬
‫האם הוא יתחרט ברגע האחרון?‬
‫אלה המחשבות שעברו לי בראש.‬
‫הוא הזמין אותי לצהריים.‬
‫הוא קנה לי ביריאני עוף.‬
‫אחר כך ישבנו לריאיון.‬
‫הוא חשב שזה מאוד לא הוגן‬ ‫להפיל את כל הבעיה עליו.‬
‫הוא חשב שהבעיה גדולה עוד יותר.‬
‫אבל המסר הרחב יותר שהוא ניסה להעביר,‬
‫הוא כל הזמן מחה בקול‬ ‫וטען שהוא לא היה מעורב,‬
‫ושהוא משמש כשעיר לעזאזל.‬
‫הוא כל הזמן אמר לי שהוא יצליח לשרוד...‬
‫- כנגד כל הסיכויים -‬
‫ושהוא יתגלה כמנצח.‬
‫הוא באמת חשב‬
‫שההרחקה תבוטל אם הוא יערער עליה בהצלחה.‬
‫- מכון החוק ההודי -‬
‫עריכת דין היא הדבר שאני אוהב.‬
‫אני עובד כעורך דין כבר שלושים שנה.‬
‫אחרי שהוטלה עליו הרחקה לכל החיים,‬
‫אזהר פנה אליי ואמר,‬
‫"תעשה משהו בקשר לזה".‬
‫היה לנו דוח CBI,‬ ‫שקראתי, קראתי שוב והמשכתי לקרוא.‬
‫כבר מההתחלה, שום דבר לא היה כשורה.‬
‫החקירה כולה מבוססת על שמועות.‬
‫- ...חשד שהוא מעורב ב... -‬
‫הדברים שאג'אי שרמה אמר,‬ ‫או שמנוז' פרבהקר אמר.‬
‫- הוא שמע... -‬
‫או מוקש גופטה.‬
‫הוא קיבל המון חסויות ומאות אלפי רופי.‬
‫מעולם לא היו לו נכסים‬
‫חריגים בהיקפם יחסית למקורות ההכנסה שלו.‬
‫אז איך אפשר לייחס אמינות לדוח הזה?‬
‫אין בו אף תמונה, אף סרטון וידאו, שום דבר.‬
‫הדוח רע מאוד.‬
‫אז אתה אומר שמעולם לא עשית שום דבר,‬
‫שכל הטענות על הטיית משחקים הן שטויות.‬
‫ככה אני חושב.‬
‫אבל אמרו שהודית בהטיית משחקים וכאלה דברים...‬
‫לא, כי אין לי כתב אישום מאף סוכנות.‬
‫אז אם...‬ ‫-אבל גם לא נוקית מאשמה.‬
‫אני מקווה שאנוקה מאשמה.‬
‫אזהרודין הכחיש שהוא אמר לחוקרי ה-CBI‬
‫דבר מהדברים שצוטטו בדוח.‬
‫אבל אחרי ששוחחנו איתו,‬
‫אנשי מס ההכנסה פשוט‬ ‫על ביתה של אשתו, סנגיטה, במומבאי.‬
‫הם מצאו שם פקס מאזהרודין.‬
‫למרבה ההפתעה, הוא הלך הביתה,‬ ‫כתב את כל מה שהוא אמר לנו,‬
‫ושלח הכול לאשתו סנגיטה ביג'לני.‬
‫- הייתי חייב לספר את האמת -‬
‫אחד-אחד,‬
‫הוא מנה את כל הדברים השונים שהוא סיפר לנו.‬
‫- אג'אי שרמה הכיר לי את מ"ק -‬
‫למשל, זה שאג'אי שרמה הכיר לו מ"ק.‬
‫- הם אפילו ראו אותי בהארוד'ס -‬
‫הוא כתב בפקס‬ ‫גם על מסע הקניות שלו בהארוד'ס.‬
‫החשבון שולם על ידי סוכן הימורים.‬
‫הפקס אישר את זה ש...‬
‫אזהרודין אכן אמר לנו את כל הדברים האלה.‬
‫הוא היה עקבי לכל אורך הדרך,‬
‫ואמר שהוא לא היה מעורב בהטיית משחקים.‬
‫כל הודאה בפני שוטר מתקבלת, למעשה, תחת לחץ.‬
‫היינו בטוחים למדי שהוא מעורב.‬
‫לא נותר מקום לספק.‬
‫הטענות על הטיית משחקים‬ ‫קטעו את הקריירה שלך בפתאומיות.‬
‫איך התמודדת עם זה? מה עשית?‬
‫סבלנות אין סופית.‬ ‫זה הדבר היחיד שיכול להיות.‬
‫אם למישהו יש סבלנות אין סופית,‬
‫הוא תמיד יצליח בסוף.‬
‫תודה רבה שישבת איתי על הספה.‬ ‫-בעונג רב.‬
‫אם כי לא ענית על כל השאלות בצורה כנה.‬
‫אולי בפעם הבאה.‬
‫אולי תהיה לנו עוד ספה.‬ ‫-אולי בפעם הבאה.‬
‫מרגע שמוחמד אזהרודין הורחק,‬
‫הייתה מעין... "בואו נמשיך הלאה".‬
‫לדוח ה-CBI הייתה השפעה עצומה.‬ ‫הוא שינה את עולם הקריקט.‬
‫- צעדים שיש לנקוט לשיפור -‬
‫הדבר העיקרי שהצלחנו לעשות היה‬
‫להתחיל תהליך של חינוך השחקנים.‬
‫היום מלמדים אותם על הסכנות שאורבות להם.‬
‫איך מישהו יכול לטפח אותך,‬ ‫איך הוא יכול להפיל אותך בפח.‬
‫כך הם יכולים להימנע משחיתות.‬
‫- כיום יש לוועד המנהל קוד נגד שחיתות,‬ ‫והוא מפעיל קו חם לסיוע לשחקים -‬
‫היום יש מלחמה בשחיתות בכל מקום.‬
‫- סוכן הימורים אנונימי -‬
‫צוות לוחמה בשחיתות שוהה במלון עם השחקנים.‬
‫אפילו אם מישהו מצליח‬ ‫להשיג מספרי טלפון של שחקנים,‬
‫ליחידה ללוחמה בשחיתות יש עיניים בכל מקום.‬
‫הימורים הם עדיין עסק גדול.‬
‫אי אפשר לצאת ממנו.‬
‫אני אפילו לא ניסיתי.‬
‫זאת העבודה שלי.‬
‫- עצירה -‬
‫כשאני נזכרת באותה תקופה,‬
‫זה היה כמעט כמו להתבגר.‬
‫בעולם עיתונות הספורט,‬ ‫זה היה כמו להגיד "תתעוררו".‬
‫כמו לקבל סטירה, ואז מישהו אומר לך,‬
‫"תתעוררי. ככה זה בחיים האמיתיים".‬
‫מבחינתי, כוכבי העל נעלמו והתפוגגו,‬
‫אבל אני אוהבת להיות חלק מקהילת הקריקט,‬
‫חלק ממשפחת הקריקט.‬
‫זה תמיד חוזר בסוף לקריקט,‬
‫כי הוא יכול פשוט להדליק אותך ברגע של פעולה‬
‫שאי אפשר למצוא באף ענף אחר.‬
‫הוא יוצא לדרך.‬
‫הופעה מדהימה של הודו!‬
‫- מוחמד אזהרודין‬ ‫המשיך להכחיש מעורבות בהטיית משחקים -‬
‫- ב-2012, בית המשפט העליון‬ ‫קבע שההרחקה "אינה חוקית ואינה בת תוקף" -‬
‫- ההרחקה בוטלה -‬
‫אני לא אנקוט צעדים משפטיים נוספים.‬
‫אני מרוצה מאוד מהחלטת בית המשפט.‬
‫הערעור התקבל מסיבות טכניות בלבד.‬
‫אנחנו, ב-CBI, בטוחים לחלוטין‬
‫בכך שמר מוחמד אזהרודין‬ ‫היה מעורב בהטיית משחקים.‬
‫ואמרנו זאת כשהיו בידינו ראיות רבות.‬
‫אם יש משהו,‬
‫אני רוצה לעשות משהו בקריקט,‬ ‫כי שיחקתי המון שנים.‬
‫אני רוצה לחלוק את הניסיון שלי‬
‫עם הדור הצעיר של שחקני הקריקט.‬
‫אזהר...‬
‫- נמצא שאג'אי שרמה‬ ‫קיים קשר עם סוכני הימורים -‬
‫- והכיר בינם לבין שחקנים נוספים. -‬
‫- הוועד המנהל הרחיק אותו לכל חייו -‬
‫הוועד המנהל הוטעה,‬
‫ואני מאוכזב מההחלטה,‬
‫שלדעתי היא שרירותית ומפלה.‬
‫- ההרחקה בוטלה על ידי בית משפט ב-2014 -‬
‫- שרמה אמר: -‬
‫- "בית המשפט ניקה את שמי מכל אשמה, -‬
‫- "ואני מקווה שגם הסטיגמה תתפוגג" -‬
‫- מ"ק גופטה מעולם לא נשפט‬ ‫על חלקו בהטיית המשחקים -‬
‫אני לא חושב שמ"ק חש חרטה כלשהי.‬
‫הוא הרוויח מספיק כסף,‬
‫ומבחינתו הגיע הזמן...‬
‫איך לומר? ליהנות מהרווחים.‬
‫- החקירה ניקתה את קפיל דב ממעורבות‬ ‫בהטיית משחקים ומקשר עם סוכני הימורים, -‬
‫- ושללה את הטענה‬ ‫כאילו הוא הציע שוחד למנוז' פרבהקר -‬
‫עכשיו אני יכול לחזור לישון כמו שצריך.‬
‫שום דבר... תשאירו את זה לרשויות המדינה.‬
‫הטענות מצד מנוז' פרבהקר כנגד קפיל דב‬
‫לא אומתו באמצעות ראיות כלשהן.‬
‫- ניתן לומר שאין ראיות אמינות, -‬
‫- שמוכיחות את טענותיו‬ ‫של פרבהקר נגד קפיל דב -‬
‫אם קפיל דב היה מעורב,‬ ‫רוח האומה הייתה נשברת.‬
‫במובן זה, אני חושב שלכולם רווח מאוד‬
‫שהוא לא מעורב בפרשה.‬
‫תיכנס למכונית.‬
‫- החוקרים גילו שלפרבהקר היו קשרים‬ ‫לסוכני הימורים, ביניהם מ"ק גופטה, -‬
‫- ושהוא קיבל כסף‬ ‫בתמורה לביצועים טובים פחות מהרגיל -‬
‫כשמוקש גופטה התחיל לספר‬
‫שהיו לו עסקאות גם עם מנוז' פרבהקר,‬
‫המצב השתנה לגמרי.‬
‫ייתכן שהוא לא היה לוקח‬ ‫חלק כה נועז במבצע העוקץ‬
‫אם הוא היה יודע שהוא עצמו ייחשף.‬
‫לא ציפיתי שהסיפור הזה ייגמר ככה.‬
‫אני חשפתי את הנושא לעיני הציבור.‬
‫אם הייתי מעורב בו, לא הייתי מתחיל עם זה.‬
‫בחקירה שניהל, הוועד המנהלך מצא שלפרבהקר‬
‫היה תפקיד בהטיית המשחקים,‬
‫ונאסר עליו לקיים קשר‬ ‫עם סוכני הימורים במשך חמש שנים.‬
‫אנחנו לא יודעים באיזו מידה, אם בכלל,‬
‫מנוז' היה מעורב בשערוריית הטיית המשחקים.‬
‫שאלנו אותו, עימתנו אותו‬ ‫עם השאלה, אבל הוא הכחיש הכול.‬
‫אפשר לומר שמנוז' פרבהקר‬
‫היה או הכי אמיץ או הכי טיפש.‬
‫במובן זה, בעיניי, הוא היה אמיץ להדהים.‬
‫כשהוועד המנהל הקים‬ ‫יחידה לאבטחה וללוחמה בשחיתות ב-2012,‬
‫המפקד הראשון שלה היה‬
‫ראווי סוואני.‬
‫תרגום כתוביות: ברונק פרלמוטר‬